யூரோப்பியம் இருகுளோரைடு

யூரோப்பியம் இருகுளோரைடு (Europium dichloride) என்பது EuCl2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புற ஊதா ஒளியால் கதிர்வீச்சுக்கு உட்படுத்தப்படும்போது  யூரோப்பியம் இருகுளோரைடு பிரகாசமான நீல நிற உடனொளிர்வைக் கொண்டுள்ளது. யூரோப்பியம் டைகுளோரைடு என்ற பெயராலும் அழைக்கப்படுகிறது.

தயாரிப்பு முறை 
யூரோப்பியம் முக்குளோரைடை உயர் வெப்பநிலையில் ஐதரசன் வாயுவுடன் சேர்க்கும் போது ஒடுக்க வினை நிகழ்ந்து யூரோப்பியம் இருகுளோரைடு உருவாகிறது.
 2 EuCl3 + H2 → 2 EuCl2 + 2 HCl
உலர் யூரோப்பியம் முக்குளோரைடுடன் டெட்ரா ஐதரோபியூரானில் கரைந்த இலித்தியம் போரோ ஐதரைடை சேர்த்து வினைபுரியச் செய்தாலும் யூரோப்பியம் இருகுளோரைடு கிடைக்கிறது.：
 2 EuCl3 + 2 LiBH4 → 2 EuCl2 + 2 LiCl + H2↑ + B2H6↑
 
EuCl2•8NH3 போன்ற மஞ்சள் நிற அமோனியா ஒருங்கிணைவுச் சேர்மங்களை யூரோப்பியம் இருகுளோரைடு உருவாக்குகிறது. கரைசலாக்கப்படும்போது இது வெளிர் மஞ்சள் நிற EuCl2•NH3
கரைசலாக மாறுகிறது. யூரோப்பியம் ஐதரைடுடன் யூரோப்பியம் இருகுளோரைடு 120 பார் ஐதரசன் வாயு அழுத்தச்சூழலில் பச்சை நிற உடனொளிர்வைக் கொடுக்கும் EuClH சேர்மம் கிடைக்கிறது.

மேற்கோள்கள் 

யூரோப்பியம் சேர்மங்கள்
குளோரைடுகள்
இலந்தனைடு ஆலைடுகள்